„Dundagas novada atklātās sacensības pludiņmakšķerēšanā 2017”
[bookmark: _GoBack]NOLIKUMS
1. Mērķi un uzdevumi :
1.1. Sacensības tiek organizētas, lai popularizētu makšķerēšanu ar pludiņa makšķeri un noteiktu labākos sportistus šajā makšķerēšanas sporta disciplīnā, veicinot veselīgu un aktīvu dzīvesveidu. 
1.2. Paplašināt Dundagas novada iedzīvotāju brīvā laika pavadīšanas iespējas rudens sezonā. 
2. Sacensību norises vieta un laiks:
2.1. Sacensības notiek Dundagā, Dundagas dīķi uz saliņas: 09. septembrī 2017.gadā. Reģistrēšanās sacensībām no plkst. 06:00. līdz plkst. 06:30. 
2.2. Pieteikšanās dalībai sacensībām pa tālruni: 26311220, vietu skaits ierobežots.
3. Sacensību dalībnieki:
 3.1. Sacensībās piedalās visi interesenti no jebkura novada. 
4. Scensību noteikumi:
4.1. Sacensības notiek saskaņā ar “Makšķerēšanas noteikumiem LR ūdenstilpēs”, sacensības notiek izlozētajos sektoros, kuri ir sadalīti a un b zonās.
 4.2. Sacensības notiek divās grupās bērni (dalībnieki kuri nav sasnieguši 15 gadu vecumu) un pieaugušie.
 4.3. Katram dalībniekam ir jābūt līdzi derīgai makšķerēšanas kartei. 
4.4. Pieaugušajiem makšķerēšana notiek divās tūrēs, pa trim stundām ar sektoru maiņu. 
4.5. Bērniem makšķerēšana notiek vienā tūrē, divas stundas. 
4.6. Organizatori un galvenais tiesnesis patur tiesības mainīt laiku atkarībā no laika apstākļiem un citiem neparedzētiem gadījumiem (piem. negaiss u.c.)
5. Makšķerēšanas rīki:
5.1.Aizliegts makšķerēt ar spoguļāķi, kā arī ēsmā izmantot dzīvu vai beigtu zivtiņu.
5.2.Atļauts makšķerēt  tikai ar pludiņmakšķeri, kura aprīkota ar vienu āķi. 
6. Sagatavošana un zivju iebarošana:
 6.1.Makšķerējot sacensībās ar pludiņmakšķeri sagatavošanās laiks 60 min. Tajā laikā atļauts mērīt ūdenskrātuves dziļumu , izgriezt vai izpļaut traucējošos ūdensaugus , sagatavot barību un makšķerēšanas inventāru. 
6.2. Zivju iebarošana atļauta 10 minūtes pirms sacensību sākuma un to paziņo ar signālu, 5 minūtes pirms sacensību beigām dod brīdinājuma signālu . 
7. Lomu reģistrācija:
7.1.Pēc makšķerēšanas beigu signāla nedrīkst pamest sektoru, kamēr nav nosvērts loms. Loma svēršan notiek sektorā.
8.Vertēšana:
8.1.Dalībnieki pēc noķerto lomu svara tiek vērtēti katrā posmā un katrā zonā a un b atsevišķi, par pirmo vietu saņemot 1. punktu, par 2. vietu divus un tā tālāk.
8.2.Uzvarētājs tiek noskaidrots saskaitot abu posmu punktu summu, uzvar tas dalībnieks, kam mazāk punktu, ja punkti vienādi, kam augstāka vieta kādā no posmiem, ja abas vietas vienādas, tad tas kam lielāks svars abos posmos, ja tas vienāds, tad kam lielāks svars kādā no posmiem. Šī kārtība arī atiecas gadījumā, ja lielākās zivs svars ir vienāds.
9. Finansiālie nosacījumi:
9.1. Dalības maksa katram dalībniekam 5.00 EUR (pieci eiro). 
9.1.2. Pensionāriem, sievietēm un dalībniekiem, kas nav sasnieguši 15 gadu vecumu, dalības maksa nav jāmaksā. 
9.1.3. Dalības maksa jāsamaksā sacensību vietā, reģistrējoties pie sekretariāta līdz plkst.06.30. Ja dalības maksa netiek samaksāta, dalībnieks netiek pielaists pie sacensībām.  Iekasētā dalības maksa, tiek izlietota balvu fondam. 
10. Drošība:
10.1. Dalībnieki par savu drošību pie ūdens pilnā mērā atbild tikai personīgi.
11. Disciplinārie noteikumi:
11.1. Dalībniekiem sacensību vietā jāievēro sabiedriskās kārtības noteikumi, par nesportisku vai neētisku rīcību dalībnieki var tikt diskvalificēti un rezultāti var tikt anulēti. 
12. Apbalvošana:
 12.1. Bērnu grupā pirmās 3 vietas,  pieaugušo grupā pirmās 6 vietas, kā arī lielākās zivs ieguvēju.
 12.3. Godalgoto vietu ieguvējus apbalvo ar diplomiem medaļām, kausiem, dāvanu kartēm un atbalstītāju sarūpētajām balvām. Pēdējai vietai pārsteigumu balva. 
13. Dažādi:
13.1.Visus jautājumus, kas nav atrunāti šajā Nolikumā, noska organizatori un galvenais tiesnesis.
Sacensību dalībniekiem tiek nodrošinātas pusdienas. 

Sacensību Galvenais tiesnesis: Arvis Heniņš 26311220
